**Αθήνα:** 14.01.2025

**Αρ. Πρωτ.:** 33

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Συναντήσεις στελεχών ΕΣΑμεΑ στην Περιφέρεια Κεντρικής Μακεδονίας**

*Η ΕΣΑμεΑ αφιέρωσε την 3η Δεκέμβρη 2024, Εθνική και Παγκόσμια ημέρα ατόμων με αναπηρία στην ΥΓΕΙΑ και έριξε φως στα τεράστια προβλήματα που αντιμετωπίζουν τα άτομα με αναπηρία, με χρόνιες ή/και σπάνιες παθήσεις, τα μέλη των οικογενειών τους, στην αντιμετώπιση των θεμάτων υγείας τους στη χώρα.*

*Σε αυτό το πλαίσιο στελέχη της ΕΣΑμεΑ σε όλη τη χώρα πραγματοποιούν συναντήσεις καταθέτοντας τα συμπεράσματα της μεγάλης έρευνας του Παρατηρητηρίου Θεμάτων Αναπηρίας της ΕΣΑμεΑ για την πρόσβαση των ατόμων με αναπηρία, χρόνιες ή/και σπάνιες παθήσεις στην Υγεία, καθώς και τα συγκεκριμένα προβλήματα που αντιμετωπίζουν σε κάθε Περιφέρεια.*

Οι κ.κ, Δαραμήλας Χρήστος, αντιπρόεδρος ΕΣΑμεΑ, πρόεδρος Πανελλήνιας Ομοσπονδίας Συλλόγων Σωματείων Ατόμων με Σακχαρώδη Διαβήτη και του Σωματείου Διαβητικών Θεσσαλονίκης και Δήμος Βασίλειος, μέλος Εκτελεστικής Γραμματείας ΕΣΑμεΑ, πρόεδρος Ελληνικού Συλλόγου για τη Θαλασσαιμία, συναντήθηκαν με την αντιπεριφερειάρχη Υγείας και Κοινωνικής Αλληλεγγύης της Περιφέρειας Κεντρικής Μακεδονίας Μαρία (Μελίνα) Δερμεντζοπούλου την Δευτέρα 13 Ιανουαρίου.

Οι εκπρόσωποι του αναπηρικού κινήματος παρέδωσαν την έρευνα, ενημέρωσαν για τα προβλήματα που αντιμετωπίζουν τα άτομα με αναπηρία, χρόνιες και σπάνιες παθήσεις στην Κεντρική Μακεδονία και συμφώνησαν σε περαιτέρω συνεργασία.

Επισυνάπτονται η [έρευνα](https://www.esamea.gr/el/article/paroysiasthkan-ta-apotelesmata-ths-ereynas-gia-thn-prosbash-twn-atomwn-me-anaphria-xronies-spanies-pathhseis-sthn-ygeia) και η [Διακήρυξη της 3ης Δεκέμβρη](https://www.esamea.gr/el/article/diakhryxh-ths-esamea-gia-thn-3h-dekembrh-2024-diekdikoyme-dhmosies-politikes-gia-ta-atoma-me-anaphria-me-xronies-hkai-spanies-pathhseis-kai-tis-oikogeneies-toys) για την Εθνική Ημέρα Ατόμων με Αναπηρία.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |